Okkar stelpur unnu í dag og keppa í 1. deild að ári . Sveit GA í kvenna flokki keppir í 2. deild í ár , keppt er á Sauðárkróki . Sveitina skipa Sunna Sævarsdóttir , Halla Berglind Arnarsdóttir , Stefanía Kristín Valgeirsdóttir , Petrea Jónasdóttir og Stefanía Elsa Jónsdóttir . Liðsstjóri er Guðlaug Óskarsdóttir . Sveitin lenti í riðli með GÓ og GVG . Á föstudaginn spilaði sveitin við GVG . Sá leikur vannst 3 - 0 , Sunna og Stefanía Kristín unnu báðar 7/6 í tvímenning og Petrea og Halla Berglind unnu á 19. holu í æsispennandi fjórmenningsleik . Á laugardeginum var spilað við GÓ , sama uppstilling var í tvímenningsleikjunum og klikkaði sú uppstilling ekki frekar en fyrri daginn . Sunna vann 6/5 og Stefanía Kristín 8/6 . Stefanía Elsa kom inn í fjórmenningsliðið fyrir Höllu Berglindi . Stefanía Elsa og Petrea slóu varla fail-högg og unnu sannfærandi 4/3 . Tveir sigrar úr tveimur fyrsu leikjunum og 1 sætið í riðlinum klárt . Eftir þennan leik tók við undanúrslita leikur við GP um að spila um 1. sætið og spila um sæti í 1. deild að ári . Sunna og Stefanía unnu sína leiki 7/6 og 2 / 0 . Halla Berglind og Petrea unnu svo 8/6 . Nokkuð þægilegur sigur og sveitin spilar um 1. sætið í dag , sunnudag . Stúlkurnar eru að standa sig frábærlega og vonandi klára þær þetta með stæl . Í dag spiluðu okkar sveit við GVG og unnu þann leik , Sunna vann sinn leik 4/3 og Stefanía Kristín vann sinn leik 7/6 , Halla Berglind og Petrea gerðu jafntefli .